《寄翁石龟》
宋代·潘玙

惯呼风月入毫端，人作神仙以上看。
天赋此清梅亦逊，地因所寓稿随坤。
符分半刺于今易，诗得全名自古难。
洗去淫哇追大雅，能于文海障狂澜。

作者简介：潘玙（一作屿），四明（今浙江宁波）人（《诗家鼎脔》卷上）。与柴望、贾似道等有交。有《鄮屋拙藁》（《诗渊》），已佚。　潘玙诗，据《诗家鼎脔》、《诗渊》所录，编为一卷。